Anja Karliczek

Anja Maria-Antonia Karliczek (født Kerssen 29. april 1971 i Ibbenbüren) er en tysk handelskandidat (Kauffrau) og politiker (CDU). Hun ble 14. mars 2018 utnevnt som Tysklands utdannelsesminister. Ved valgene til Forbundsdagen i 2013 og 2017 ble hun valgt direkte fra sin valgkrets i Nordrhein-Westfalen.

Liv og virke 
Anja Karliczek gikk på Goethe-Gymnasium i Ibbenbüren og fullførte videregående skole (Abitur) i 1990. Hun fikk utdannelse i banklære i Deutsche Bank og deretter handelsutdannelse i familiens egen hotellvirksomhet. Hun har hatt ledende funksjoner i Hotel Teutoburger Wald og studerte handelsfag ved Fernuniversität Hagen med avslutning som handelskandidat med diplom.

Hun har vært medlem av CDU siden 1998 og hatt kommunalpolitiske verv i Tecklenburg. Karliczek ble innvalgt i Forbundsdagen i 2013 og er siden gjenvalgt. Hun har vært medlem av finanskomiteen, budsjettkomiteen og ble i 2017 parlamentarisk forretningsfører i CDU/CSUs gruppe (fraksjon) i Forbundsdagen.

Karliczek er gift og har tre barn.

Referanser 

Medlemmer av Forbundsdagen
CDU-politikere
Personer fra Kreis Steinfurt